Hemoroidy
Dobrý deň,potrebujem poradiť. Som tehotná som v 7 týždni a  asi 4 dni hnačkujem a má veľmi boli keď sa vyprázdnim.Kupila som si u vas dr.max krem z dubovej kôry a neviem či to môžem si dať na zmiernenie bolesti. Viete mi poradiť? Ďakujem
Dobrý deň,
ďakujeme za Vašu otázku. Hemoroidy sú v tehotenstve veľmi časté. Pôsobením progesterónu dochádza k rozšíreniu ciev. Ďalším dôvodom môže byť tlak bábatka ,ako rastie, na ostatné orgány a konečník alebo spomalené trávenie.
Pri hemoroidoch je nutné dodržiavať pravidelnú hygienu. Gél
z dubovej kôry
si môžete aplikovať 3x denne. Veľmi dobre zaberá aj
hemostop
gél, tiež na bylinnej báze, ktorý je vhodný jak pre tehotné, tak pre dojčiace ženy. Na ukľudnenie konečníka a proti bolesti sa dá použiť odvar z rumančeka alebo repíka. Pôsobia aj protizápalovo. Do lavóra nalejte vychladený odvar a poseďte si v ňom 15 minút.
Vzhľadom na to, že nepoznám úplne Váš zdravotný stav, môže sa jednať aj o akútnu análnu fisúru, tzv. prasklinu konečníka, ktorá mohla vzniknúť práve pri hnačke. Vyznačuje sa bolesťami pri výprázdňovaní, krvácaním, ale aj bolesťou dlhšie po potrebe. Takisto je nutné dodržiavať hygienu a oplachovať konečník po potrebe. Pri análnej praskline môžete použiť krém
hemagel
, ktorého použitie by bolo nutné skonzultovať s lekárom na chirurgii. Ten by Vám potvrdil presnú diagnózu a nasadil adekvátnu liečbu.
Želám pekný zvyšok dňa, s pozdravom PharmDr. Dominika Titková